
CURRENDA IV. V. VI. 

Instructio pro Judiciis Ecclesiasticis Imperii Austriac 
quoad causas matrimoniales ex A. 1855. ab A. 1857. 
valens. 

Titulus l. 


De Matrimonio. 


»S. 1. Foederis conjugalis natura et sanctificatio. Matrimonium est conjunctio 
maris et foeminae ad propagationem humani generis et mutuum adjutorium Dei voluntate or- 
dinata: quod cum in ipsis ejus primordiis indissolubile esset institutum et eam, accepisset le- 
gem, ut conjuges duo essent in carne una, a Christo Domino ad pristinam dignitatem 
reductum et in sacramentum novae legis evectum est, 

Sponsalia. 

„$. 9. Sponsalia sunt conventio, qua mas et foemina sibi matrimonii inter eos in- 
eundi fidem dant.“ 

»$. 3. Validitatis eorum conditiones. Sponsalia valide iniri nequeunt, nisi per 
voluntatis declarationem libere ac debita cum deliberatione factam ab iis, qui matrimonium 
inter se valide ac licite contrahere possunt. Impuberum nomine inita impuberes ad matrimo- 
nium contrahendum haud obligant, nisi, postquam ad pubertatem pervenerint, rata eadem habuerint,“ 

»S- 4. Mutuo consensu solvi possunt. Sponsalia, licet jurejurando firmata sint, 
mutuo tamen consensu dissolvi possunt.* 


»S- 9. Quatenus absque mutuo consensu solvantur. Sub paterna potestate con- 
stitutorum sponsalia solvenda sunt, quoties parentes juste contradicant.* 

»S- 6. Quando una pars fidem sponso debitam violaverit, altera promissis stare non 
amplius tenetur Quodsi post sponsalia inita talis intercedat mutatio, ut merito supponatur, hoc 
obtinente. rerum statu haud eventurum fuisse, ut ad sponsalitia pacta procederetur, horum 
obligatio pro ea cessat parte, in qua ejusmodi mutatio haud contigit, Casu, quo talia rerum 
adjuncta jam sponsalium initorum tempore locum habuere, parti, cui ignota tunc fuerunt, jus 
competit a sponsalibus resiliendi.* 

»S- *. Sponsi obligatione, quam sibi imposuerunt, non impediuntur, quin religionem 
ingrediantur aut Deo in statu clericali militent. Professione religiosa aut ordinis sacri suscep- 
tione sponsalia dissolvuntur.* 

»S. 8. Matrimonio, quod una pars cum tertia quadam persona contrahit, sponsalia 
quidem dissolvuntur, salvum tamen permanet jus, quod alteri parti quoad damnum resarcien- 
dum pro re nata competit.“ 

»S. 9. Ad damnum resarciendum obligatio. A sponsalibus absque legitima cau- 
sa resiliens, nec non qui legitimam resiliendi causam vel celaverit, vel sua culpa adduxerit, 
tenetur ad resarciendum alteri pro personarum et rerum adjunctis damnum, quod resiliendo 
ipsi infertur.“ 

S. 10. Obligatio standi promissis per contractum sponsalitium datis tunc quoque 
cessat, quando omnibus perpensis circumstantiis supponendum merito sit, matrimonium a spon- 
sis contrahendum infaustum fore. Quodsi autem circumstantie, quibus suppositio ista innititur, 
culpa unius partis exortae sint, hzc alteri damnum, quod ipsi frustratis justis ejus exspecta- 
tionibus illatum est, pro viribus resarcire tenetur.“ 

»S. 11. Ad matrimonium valide contrahendum necessaria. Causa efficiens ma- 
itrimonii est consensus mutuus, in quantum a personis ad contrahendum habilibus respective 
forma prescripta declaratur.“ 

»$. 12. Ad conjunctionem, quae vere matrimonium sit, ineundum inhabiles sunt o- 
mnes et ii tantum, quos lex divina et ecclesiastiea inhabiles pronuntiat, 


Impedimenta dirimentia: 


»S. 13. 1) Defectus aptitudinis ad consentiendum. mentes, furiosi, infantes, et 
quicunque impares sunt, talem, qualem rei natura exigit, consensum prestando, matrimonium 
contrahere nequeunt, 

»S. 14. 2) Error in persona. Ne consensus detur et matrimonium contrahatur, 
impedit error, qui versatur circa personam futuri conjugis, aut qui in personam redundat. In 
personam redundat error in ea tantum qualitate, qua sola futuri conjugis persona determinatur. 

»S. 15. Error circa conditionem servilem. Quodsi contingeret, ut liber contrahat 
cum servo vel serva, quos liberos putet, irritum foret matrimonium.* 

*,S. 16. 4) Impotentia ad debitum conjugale prestandum. lYmpotentia debitum 
conjugale praestandi matrimonium antecedens et insanabilis, ne matrimonium valide contraha- 
tur, impedit.“ 

»S. 16. 5) Impubertas. Quum pueri, qui decimum quartum, et puellae, quae duo- 
decimum statis annum nondum absolverint, de regula neque physice ad matrimonium apti, 
neque ii sint, qui matrimonii contrahendi vim, prout decet, intelligant, de jure ad matrimonium 
inhabiles censentur. Quodsi autem unquam eveniret, ut hae aetate minores et physica et mo- 
rali ad matrimonium aptitudine pollerent, nihilominus, nisi desuper ab- Episcopo diccesano vel 

ab ipsa Apostolica Sede sententiam declaratoriam obtinuerint, matrimonio jungi non possent.“ 

»S. 18. 6) Vis et metus. Consensus, ad quem exprimendum quis a quocunque 
per malum magnum et inevitabile injuste ipsi vel illatum vel intentatum compellitur, ad ma- 
trimonii vinculum nectendum haud sufficit. 

»S. 19. 7?) Raptus. Mulier, que matrimonium ineundi causa rapta fuerit, cum rap- 
tore, quamdiu in ejus potestate manserit, matrimonium valide contrahere nequit. Rapta cen- 
senda est mulier, quie violentia ipsi illata vel abducitur, vel in loco, ad quem dolo allecta est, 
detinetur; nec non ea, que a viro, eui ante facinus rite desponsata haud fuit, ipsa licet con- 
sentiente, insciis tamen vel invitis parentibus seu tutoribus abducitur.* 

»$. 20. S) Ligamen. Matrimonii vinculum eodem junctos ad aliud matrimonium 
contrahendum inhabiles reddit.* 

»S. 21. Vinculum matrimonii valide contracti sed nondum consummati per solemnem 
religionis professionem alterius conjugis vel Summi Pontificis dispensatione dirimitur. Matri- 
monium a Christianis contractum, postquam consummatum fuerit, nonnisi morte solvi potest, 

»S. 22. Quodsi Christiani non catholici autument, matrimonii vinculum solvi posse, 
Ecclesia errantes deplorat, verum pati nequit, ut error legis suc sanctitatem contaminet. In- 
ter Catholicum et Christianum non catholicum, qui conjugem superstitem habet, matrimonium 
consistere nequit, licet tribunal, apud quod causae matrimoniales Christianorum non catholi- 
corum tractari solent, separationem quoad vinculum pronuntiaverit.* 

5S. 23. Quum per sacramentum baptismi non solvantur conjugia, sed crimina di- 
mittantur, matrimonium ab infidelibus contractum conjugibus ad Christum conversis firmum 
manet, non «bstantibus impedimentis ecclesiastica lege institutis. Quodsi autem altero tantum 
conjuge converso alter in infidelitate persistens cum eodem cohabitare interpellatione neglecta 
omnino renuat aut cohabitare nolit absque contumelia Creatoris, eidem petenti concedendum est, 
ut ad novas convolet nuptias; quibus rite celebratis vinculum conjugii in infidelitate contracti 
dirimitur.* 

»S. 24. 9) Ordo sacer et votum solemne, Clerici in majoribus constituti et regu- 
lares, qui vota solemnia emiserunt, ad matrimonium ineundum habiles non sunt. In quantum 
vota simplicia in congregatione regulari emissa eum per exceptionem sortiantur effectum, ut 
matrimonium irritent, secundum statuta ordinum a Sede Apostolica approbata diju.licandum 
est. 

„$. 25. 10) Cultus inter baptizatos et non baptizatos disparitas. Inter baptiza- 
tos et eos, qui regenerationis sacramentum haud susceperunt, matrimonium consistere nequit. 

»S- 96. 11) Consanguinitas. Qui in linea recta aut in quarto vel proximiori quo- 
dam lineae ítransversae gradu consanguinei sunt, validum inter se matrimonium contrahere 
non possunt, neque refert, an consanguinitas ex copula licita vel illicita exorta sit.“ 

„S. 97. 12) Cognatio spiritualis. Cognatio spiritualis, quae ex baptismo et con- 

firmatione oritur, dirimit matrimonium inter sacramenti dispensatorem et baptizatum vel con» 
firmatum, nec non baptizati vel confirmati parentes, inter patrinum quoque et baptizatum vel 
confirmatum, nec non baptizati vel confirmati parentes. 

»S. 98. 13) Cognatio affinitasque civilis. Adoptio, qualis arrogationi seu adoptio- 
ni perfectae juris Romani quoad essentialia respondet, secundum nunc vigentem Ecclesiae 
praxin, etiam postquam dissoluta fuerit, matrimonium dirimit inter adoptantem adoptatumque 
et ab adoptato descendentes sub paterna ejus potestate adoptionis tempore constitutos, nec 
non inter adoptantem adoptatique uxorem et adoptatum vicissim adoptantisque uxorem. Prae- 
terea quamdiu adoptio perdurat, inter adoptatum et adoptantis liberos carnales, legitimos, sub 
potestate paterna constitutos matrimonium consistere nequit.* 

»S. 99. Adoptio juris Austriaci. Adoptio juris Austriaci intra praefatos terminos 
matrimonium dirimit, quoties adoptatus paternae adoptantis potestati subjiciatur vel in ejusdem 
domum filiorumfamilias ad instar cohabitaturus recipiatur. Quodsi autem neque paternae a- 
doptantis potestati subjiciatur neque in ejusdem domum cohabitaturus recipiatur, adoptio juris 
Austriaci imperfectae aequiparanda est et nullum matrimonii impedimentum involvit. 

»S. 30. 14) Affinitas ex copula licita. Matrimonium consummatum inter unam 
partem et alterius quartum usque inclusive gradum consanguineos affinitatem parit, qua irrita- 
tur matrimonium inter eosdem initum, 

»S. 31. 15) Affinitas ex copula illicita. Concubitus extra matrimonium habitus di- 
rimit matrimonium contrahendum inter unam partem et alterius consanguineos in primo vel se- 
cundo gradu.* 

»$. 32. Affinitas superveniens, Conjux, qui cum alterius consanguineis in primo 
vel secundo gradu copula carnali culpose jungitur, privatur jure debitum conjugale petendi, 
donec dispensationem obtinuerit. 

»$. 33. 16) Justitia publicae honestatis ex matrimonio rato non consummato. 
Matrimonium ratum, non consummatum, conjugem, qui supervixerit, aut in saeculo remanserit 
inhabilem reddit ad matrimonium ineundum cum alterius consanguineis quartum usque inclusive 
gradum. 

»S. 34. ex matrimonio invalide contracto non consummato. Matrimonium inva- 
lide contractum non consummatum, nisi propter defectum consensus nullum sit, impedit, ne 
conjugium subsistat inter unam partem et alterius consanguineos quartum usque inclusive gradum.“ 

»S. 35. ex sponsalibus. Sponsalia valide et pure inita obstant, ne sponsorum alter 
eum alterius consanguineis in primo gradu matrimonium contrahat. Idem operantur sponsalia 
sub honesta conditione contracta, postquam eadem purificata fuerit, 

»S. 36. 17) Adulterium. Inter eos, qui adulterio se polluerunt, matrimonium valide 
contrahi nequit, quando altero adhuc vivente conjuge matrimonii ineundi fidem sibi dederint 
vel matrimonium de facto inire attentaverint, aut quando vel una tantum pars ea intentione, 

ut cum altera matrimonio jungi queat, in mortem conjugis, eujus jura adulterio violavit, ma- 
chinata fuerit effectu secuto. 

»$. 37. 18) Conjugicidium. Conjugicidium inter conjugem ejusdem reum et perso- 
nam, cum qua ad crimen patrandum conspiravit, matrimonium invalidum efficit, quando vel 
una tantum pars facinus ea intentione perpetraverit, ut eum altera matrimonium inire possit. 

»S. 38. 19) Clandestinitas. Ad matrimonium valide ineundum requiritur, ut con- 
trahentes coram parocho proprio utriusque vel unius partis aut alio sacerdote de ipsius pa- 
vochi seu Ordinarii licentia et duobus vel tribus testibus consensum declarent. In iis tamen 
Imperii partibus, pro quibus Sancta Sedes instructionem dd. 30. April. 1841 edidit, absentia 
parochi catholici quoad matrimonia inter Catholicos et Christianos non catholicos ad ipsa irri- 
tanda non sufficit. 

»S. 39. Domicilium verum et quasi domicilium. Proprius nupturientium parochus 
est is, in cujus parochia verum aut quasi domicilium habent. 

»S. 40. Domicilium verum ibi locorum est, ubi quis habitationem suam vel unice 
vel principaliter figit, ita, ut peregrinari dicatur, quando ibi non commoretur. Quamdiu hoc in 
loco habitationem sibi vel familiae suae destinatam retinet, absentia longior licet, per se sumta, 
non sufficit ad efficiendam domicilii veri translationem. Ubi quis duraturam figere sedem haud 
quidem intendit, verumtamen talem habitat in finem, ad quem assequendum longior commoratio 
requiritur, ibi quasi domicilium habet. 

»$. 41. Uxor, ubi maritus; minorennes, ubi parentes, nutriti, tutor, verum habent 
domicilium. Locus, ubi e. gr. uxor servitia praestat, aut minorennis studiorum ergo commora- 
tur vel persona militaris stativa habet, ipsorum quasi domicilium reputandus est. Quinam mi- 
norennis censendus vel minorennibus quoad relationes juridicas aequiparandus sit, juxta legem 
Austriacam dijudicandum venit.“ 

$. 42. Officiales publici nec non ii, qui ad servitia quaecunque publica in dies 
vitae assumti sunt, domicilium verum eo habent in loco, ubi ad muneris servitiive sui ordina- 
rii partes explendas habitant. Quando alio in loco ad extraordinarium deputantur ministerium, 
quod pro sua natura longiorem postulat moram, ibi quasi domicilium acquirunt. 

»$. 43. Qui hominis privati, societatis aut instituti cujusdam servitiis se mancipat, 
quasi domicilium acquirit in loco, ubi ad servitia haecce praestanda habitat, Haud ea tamen 
sint oportet, quae continuam habitationis mutationem inferant. Neque ratione servitiorum, quo- 
rum quis tenore herum quoad habitationem sequi debet, loco, quo herus domicilium non habet, 
domicilium acquiri potest. 

»$. 44. Casu, quo quis extra locum domicilii veri in aliis adhuc parochiis domus 
ejus usibus destinatas instructasque possideat, in illo tantum horum locorum quasi domicilium 
habet, ubi vel quovis anno per notabile tempus commorari solet, vel tempore, quo locum qua 
domicilium asserit, per sex ad minimum septimanas habitat. 

»$. 45. Eorum, qui neque verum, neque quasi domiciliun habent, parochus proprius 
is est, in cujus parochia commorantur. 

»$. 46. Competens personarum militarium | parochus. Proprius personafum ad 
militiam vagam pertinentium parochus est capellanus et respective superior castrensis juxta 
tenorem facultatum a Sancta Sede concessarum. Qui militiae stabili annumerantur, parochum 
domicilii adeant oportet. 

»$. 47, Licentia tacite concessa et mere praesumta. Quod licentia matrimonio 
assistendi ab eo, cui competit, ($. 38.7 tacite collata sit, foederis conjugalis valori haud o- 
best; attamen absque urgentissima quadam necessitate copulationem non peragat, cui a paro- 
cho vel ab Ordinario ipso facultas expresse haud facta sit. Licentia mere praesumta non 
sufficit; neque juvat, quod delegandi jus habens de ea requisitus reapse eam concessurus 
fuisset, aut rem postmodum ratam habeat.* 

»$. 48. Subdelegandi jus. Qui licentiam matrimonio assistendi pro universitate 
casuum accepit, eam pro singulis casibus alii sacerdoti concedere potest. Qui licentiam istam 
pro singulo casu accepit, jure subdelegandi caret, nisi expresse ipsi collatum sit.*v 

»$. 49.  Decisio de parochi competentia. Quando ex quacunque ratione dubium 
emergat, cuinam animarum curatori jus matrimonio assistendi competat, res ad Episcopum 
deferenda ac ejus decisio vel ordinatio exspectanda est.. 

»$. 90. Matrimonium per procuratorem contractum. Consensus declaratio per 
procuratorem facta valida est, quando hanc in rem ei mandatum speciale, personam futuri 
conjugis sufficienter determinans, collatum, neque tempore forsan, quo mandantis nomine matri- 
monium contractum sit, revocatum jam fuerit. Parochus tamen matrimonium per procuratorem 
ineundum nullatenus admittat, nisi Episcopus facultatem expresse concesserit. 

»$. 91. 20) Conditio. An consensus sub conditione datus causa efficiens matrimo- 
nii sit, a conditionis impletione dependet.* 

»$. 92. Quando conditio versetur circa futurum contingens vel non contingens, ma- 
irimonium suspenditur, usque dum conditio impleatur. Quod si non impleatur, consensus dati 
effectus cessat. Quando consensus alligatur conditioni de praesenti vel de praeterito, matrimo- 
nium validum est vel non, prout conditio impleta jam sit, vel non.* 

$. 93. ritus esset consensus, qui alligaretur conditioni substantiae matrimonii re- 
pugnanti. Conditiones impossibile quidpiam aut immorale, quod matrimonii substantiae haud 
repugnat, continentes pro non adjectis habendae sunt. 

»$. 94. Qui ante conditionem impletam matrimonium consummat, eo ipso conditioni 
nuntium  mittit.* 

»9. 99. Ut consensus sub conditione detur, non nisi de expressa Episcopi licentia 
admitti potest. Conditiones, quae in consensus declaratione haud exprimuntur, pro non appo- 
siis habendae sunt.* 

Impedimenta impedientia. 

»$. 56. Ecclesia matrimoniorum et decori et puritati omni ex parte provisura, nec 
tamen consultum ducens, ut impedimentorum dirimentium numerus nimis augeatur, de matri- 
monio constitutiones edidit, pro quibus obedientiam postulat, quarum tamen transgressio matri- 
monii nullitatem minime involvit.* 

»$. 97. 1. Sponsalia. In quantum et quamdiu sponsalia obligationem ad matrimo- 
nium contrahendum inducunt, illicitas reddunt nuptias, quascunque sponsorum alter cum ter- 
tia quadam persona contrahit. 

»$. 98. 2. Votum simplex. Vota simplicia obedientiae, paupertatis et castitatis 
in religiosa quadam congregatione emissa, nec non votum simplex perpetuae castitatis, reli- 
gionis, ordinis sacri et coelibatus eisdem ligatos haud sinunt matrimonium licite contrahere. 

»$. 99. 3. Tempus sacratum. A prima Dominica Adventus usque ad festum E- 
piphaniae Domini inclusive, et a feria quarta Cinerum usque ad Do:ainicam in Albis inclusi- 
ve prohibitum est, nuptias celebrare.* 

»$. 60. 4. Bannus nuptialis. Matrimonium, antequam contrahatur, a parocho sponsi 
ac sponsae tribus diebus dominicis vel festivis inter missarum solemnia publice denuntiandum 
et omnis, cui impedimentum aliquod notum, ad revelandum isíud monendus est. Persona nup- 
turientium expresso utriusque nomine baptismali, cognomine, loco nativitatis, aetate, conditione 
ac domicilio adeurate determinetur. 

»$. 61. Si sponsus vel sponsa non tantum verum, sed etiam quasi domicilium 
habet, trina proclamatio tam a parocho veri, quam a parocho quasi domicilii eorum instituenda 
est. Quando autem contingat, ut persona quaedam praeter domicilium verum plus quam unum 
habeat quasi domicilium, sufficit, ut matrimonium a parocho veri ejusdem domicilii ac ab uno 
parochorum, in quorum territorio quasi domicilium habet, rite denuntietur.* 

»$. 62. Si sponsus vel sponsa in nulla parochiarum, ubi secundum regulas ante- 
fatas proclamatio fieri debet, per sex saltem septimanas habitet, proclamatio instituatur prae- 
terea in Ecclesia parochiali ejus loci, ubi persona, de qua agitur, ultimo per sex saltem 
hebdomadas habitaverit. Peculiaribus rerum adjunctis, ne id commode fiat, obstantibus, ea de 
re ad Episcopum referendum est.“ 

»$. 63. Apud eos, qui neque verum habent domicilium, neque in loco quasi domi- 
cilii per anni ad minimum tempus jam commorantur, proclamationes etiam, ubi jura indigena- 
tum in communitate civili habentium eis competunt, et quando ejusmodi jura nullibi eis com- 
petant, quantum fieri possit, etiam in parochia loci eorum natalis instituendae sunt. Nuptu- 
riente non tantum vero, sed etiam quasi domicilio carente, proclamatio fiat tam in parochia, 
ubi tunc temporis commoratur, quam in loco, ubi jura indigenatum in communitate civili ha- 
bentium ei competunt, aut quodsi nullibi iisdem gaudeat, quantum fieri possit, in parochia loci 
aiatalis, | ! 

»$. 64. terandae sunt proclamationes, quando intra sex post eas peractas menses 
matrimonium non contrahatur, vel et minori elapso tempore renovationem Episcopus imperet.“ 

»$. 65. Antequam proclamationes rite institutae fuerint, matrimonium licite contrahi 
nequit.“ 

»$. 66. 5. Disparitas cultus inter Christianum et apostatam nec non inter 
Christianum catholicum et non catholicum. Ecclesia detestatur fidelium cum apostatis con- 
jugia; improbat quoque matrimonia inter Catholicos et Christianos non catholicos et ab ipsis 
ineundis suos dehortatur.* 

»8. 67. 6. Interdictum Ecclesiae. Quando fundata adsit suspicio, nupturientibus 
impedimentum quoddam obstare, aut timendum veniat, nuptias magnis litibus vel scandalis, 
aliisve malis ansam praebituras, sacrorum Antistiti jus competit et respective obligatio incum- 
bit, matrimonii celebrationem | interdicere. Quamdiu interdictum. ab eodem sublatum non sit, 
matrimonium contrahere illicitum est. 

»$: 68. Parentum consensus. Etiam in nectendo matrimonii vinculo memores sunto 
filifamilias Domini: dicentis: Honora patrem tuum et matrem tuam! Praeterea prona est ad 
praepropera consilia juventus, nisi maturioris aetatis experientia regatur, et conjugia absque 
debita deliberatione inita uberem malorum continent fomitem. Quocirca illicita sunt matrimonia, 
quae parentibus justis ex causis assensum denegantibus contrahuntur, 

»$. 69.  Prohibitiones legis Austriacae. Sanctum est Christiano, potestati civili 
praestare obedientiam, ad quam Dominus ipse nos per Apostolum suum instituit. Eo distric- 
tius eas observet necesse est constitutiones civiles, quae ad ordinem moralem conservandum 
accurate concurrunt, Quamvis igitur potestas civilis, quin validum inter Christianos matrimo- 
pium contrahatur, sanctionibus suis impedire minime possit, civi tamen Austriaco haud licet, 
negligere praescriptiones, quas lex Austriaca de civilibus matrimonii effectibus statuit.“ 

»$. 70. Quatenus nupturientes ad copulationes admittendi. Documenta neces- 
saria, Ad matrimonii celebrationem  contraeturi tunc tantum admitti debent, quando conjunc- 
tioni eorum nullum, quantum sciri possit, obstet impedimentum et cuncta praestiterint, quae 
Ecclesiae leges ad matrimonia invalida aut illicita excludendum praescribunt. In specie ipsis 
incumbit, proclamationes rite peractas esse comprobare nec non liberi status testimonium ex- 
hibere; et nisi aetas et origo eorum ex libris parochialibus colligi possit, litteras baptisiales 
affere. Quodsi nupturiens testimonium sibi baptismale parare plane non valeret, parochus ad 
Episcopum recurret. Supra memoratas legis Austriacae praescriptiones quod attinet, magno 
agendum studio, ut a matrimonium contracturis exacte observentur. Quod si contingat, ut pa- 
rochi monita nihil proficiant, res ad Episcopum deferenda. Hoc ipsum fiat, si alia quacunque 
ex causa difficultates vel dubia enascantur.* 

»$. 71.  Exterorum matrimonia. Caveatur oportet, ne exteri aliter, quam serva- 
tis omnibus, quae ad matrimonium rite celebrandum requiruntur, matrimonium contrahere per- 

mittantur. In quantum parochus hoc in negotio procedere possit, quin ipsum curiae episcopal 
dijudicandum proposuerit, Episcopus pro rerum adjunctis constituet. 

»$. 72. Matrimonia praematura. Procurandum est, ut avertantur matrimonia €o- 
rum, qui annum quidem decimum quartum et respective duodecimum absolverunt, ast nondum 
attigerunt aetatem, qua pro terrae gentisque ratione aptitudo ad matrimonium debita cum de- 
liberatione ineundum: et maturitas physica adesse solet.“ 

»$. 73. Copulatio nupturientium domicilio carentium, Copulationem eorum, qui 
nec verum, nec quasi domicilium habent, peragere non licet, antequam Episcopus ipse licen- 
tiam concesserit, 

»9. 74. Instructio religiosa. (Quum matrimonium novi foederis sit sacramentum et 
ejus vinculo se devincientibus sanctas. gravissimasque imponat obligationes, qui elementa fidei 
Christianae ignorant, ad nuptias admitti nequeunt; immo antequam de Deo ejusque mandatis 
saltem scitu absolute necessaria didicerint, nec ad proclamanda ipsorum matrimonia parochi 
procedant. 

»S. 75. S. Sacramentorum susceptio, Decet, ut sponsi, priusquam in facie Eccle- 
siae foedere mortem usque duraturo jungantur, poenitentiae sacramento cor emundent et cor- 
pus Domini nostri devote suscipiant. Nec ante benedictionem sacerdotalem in templo suscipi- 
endam in eadem domo cohabitent. De hisce ac omnibus, quae conferre possunt, ut matrimo- 
nium pie ac decore celebretur, statuta et laudabiles consuetudines cujusque dioecesis fideliter 
observandae sunt.“ 

»9. 76. Libri nuptialis gestio. Parochus, cui copulationem peragere competit, 
tenetur, matrimonium contractum cum omnibus rerum adjunctis, quae ad probationem efficien- 
dam necessaria vel ntilia sunt, libro nuptiali parochiae suae propria manu inscribere. Distincte 
igitur exprimantur: Nomen baptismale, cognomen, aetas, religio, habitatio et conditio conjugum; 
insuper, an prius jam matrimonio juncti fuerint; porro nomen, religio, et conditio parentum et 
testium, dies, quo, nec non sacerdos, coram quo matrimonium inierunt. Quodsi difficultates 
emerserint, modus, quo sublatae fuerint, indicandus venit.“ 

„S. 77. Quodsi parochus sacerdotem quemdam deleget ad copulandum sponsos 
in loco, ubi neuter eorum domicilium habet, incumbit ipsi, rem in libro copulatorum parochiae 
suae aunotare. Parochus loci, ubi matrimonium contrahitur, actum modo superius exposito li- 
bro copulatorum parochiae suae propria manu inscribere et addere simul debet, a quonam 
parocho delegatio concessa sit. Posterior tenetur pariter, copulationem peractam, de qua spa- 
tio octo dierum certior reddendus est, libro copulatorum parochiae ipsius inferre.“ 

„S. 78. Casu, quo civis Austriacus petit, ut matrimonium ab eo in exteris terris 
initum libro copulatorum parochiae, ubi nunc domicilium fixit, inseratur, parochus libellum sup- 
plicem simul cum probationibus de conjugio rite inito allatis Episcopo proponet ac ejusdem 
exspectabit mandata.* 

Dispensatio in impedimentis matrimonii. 

»$. 79. Ea matrimonii impedimenta, quae juris eanonici sanctionibus innituntur, di- 
spensatione legitime obtenta et conditionibus, quae forsan adjunctae sint, adimpletis pro sin- 
gulis cessant casibus. In impedimentis dirimentibus proprio jure dispensare solius Apostolicae 
Sedis est, cui reservatum quoque, in voto castitatis simplici, sed perpetuo, nec non in dispa- 
ritate cultus inter Catholicos et Christianos non catholicos dispensationem indulgere. 

»$. 80. Impedimenta, in quibus dispensatio facilius concedenda. Episcopi, cum 
canonicae non deficiant rationes, faciles erunt in utendo faenltatibus a Sancta Sede concessis, 
sequentia quoad impedimenta, 1. In tertio et quarto gradu consanguinitatis et affinitatis ex 
copula licita: 2. In cognatione spirituali. 3. In affinitate ex copula illicita, nisi timendum sit, 
ne ex immundis commerciis nupturientes eonsanguinitate in linea reeta juncti sint. 4. In tertio 
et quarto gradu justitiae publicae honestatis ex matrimonio rato non eonsummato. 5. In ju- 
stitia publicae honestatis provenienti ex matrimonio invalide contracto et non consummato, aut 
ex sponsalibus.“ 

„S. 81. Quoad ceterorum dispensationem tenenda. Cetera quod attinet impedi- 
menta dirimentia, unanimi conatu agendum est, ut efficax eorum vigor aut asseratur aut re- 
stituatur, Ubi matrimonia inter consanguineos proximiores inita frequentiora oceurrunt, corrum- 
punt intima familiarum commercia, utpote cupidinem pravam ejusque suspicionem excitantia.^ 

„S. 82.  Dispensatio in banno nuptiali. Dispensatio ab omnibus tribus proclama- 
tionibus non nisi urgentissimis in casibus, a secunda vero et tertia proclamatione non nisi ex 
causis consideratu dignis et sufficienter probatis concedenda est. 

»$. 83. Quum contingere possit, ut instans mortis periculum dilationem longiorem 
impossibilem reddat, Episcopi in quovis districtu pro ratione locerum unum pluresve sacerdo- 
ies delegabunt, qui tali eveniente casu ipsorum nomine ab omnibus tribus proelamationibus 
dispensent,“ 

»$. 84. Si duae personae, quae conjugio se junctas falso asserunt et in loco do- 
micili passim pro conjugibus habentur, matrimonium inter se contrahere optant, dispensatio 
ab omnibus tribus proclamationibus ipsis absque gravissima causa deneganda nou est. Sedu- 
lo tamen examinetur, an ipsas peraeque pro conjugibus haberi veritate undequaque nitatur. 

»$. 85.  Nupturientes, quibus proclamationes penitus indulgentur, nunquam non te- 
nentur, coram parocho, cui copulationem peragere competit, jurejurando firmare, quod ‘ipsis 
nullum impedimentum conjunctioni suae obstans notum sit. 

»$. 86, Supplices de dispensatione concedenda libelli. Yn libello supplici, quo 
dispensatio petitur, impedimentum cum omnibus adjunctis, a quibus ejusdem qualitas depen- 
det, clare exponendum est; insuper rationum momenta, quibus petitio fuleitur, necessariis allega- 
tionibus instruantur, Episcopus de factis, quibus ejus decisio vel relatio Sanetae Sedi propo- 
nenda innitatur oportet, investigationes necessarias habebit. 

»$. 87. Dispensatio pro foro conscientiae. Quodsi impedimentum occultum, nec 
ipsius propalatio prudenter timenda sit, ad conscientiae consulendum dispensatio suppresso 
conjugum nomine etiam per confessarium seu aliam idoneam personam peti ac impetrari po- 
test. Hujusmodi tamen dispensatio in foro externo nullatenus suffragatur: quocirca quando 
impedimentum praeter exspectationem publicum fieret, ne matrimonium coram judice humano 
in discrimen adducatur, dispensationem pro foro externo valituram servatis servandis petere 
oporteret. 

Matrimonii convalidatio. 

»$. 88. Si copulatio forma debita peracta propter impedimentum matrimonio ob- 
stans invalida fuit, dispensatione obtenta matrimonii convalidatio institui debet. — 

„S. 89. Pro foro conscientiae. Dispeusatione pro foro conscientiae tantum con- 
cessa ad matrimonium convalidandum sufficit, ut ambae partes consensum absque parocho et 
testibus renovent.* 

»$. 90. Pro foro externo. Obtenta dispensatione, quae pro foro externo valet, 
consensus invalide copulatorum coram parocho, in cujus parochia domicilium habent, et duo- 
bus testibus renovetur oportet. Parochus nunquam non convalidationem peractam libro copula- 
torum inserere debet, quando autem conjunctio invalida in alia parochia contracta fuerit, res 
hujus praeterea loci parocho communicanda est, ut ipse convalidationem. peractam inscriptioni, 
qnae de matrimonio invalido facta sit, diligenter adjungat.* 

»$. 91. Proclamationes tali casu haud repetantur; copulatio a parocho privatim et 
coram fidis testibus peragatur. Exceptio fieri potest, quando impedimentum loco, quo convali- 
datio instituenda veniat, notorium sit,“ 

»$. 92. Impedimento mutatione facti sublato. Impedimento absque dispensatione 
mutatione facti sublato, conjugibus injungendum est, ut consensus declarationem coram parocho 
et duobus testibus iterent, nisi forsan, quod nuptiarum celebratarum ‘tempore impedimentum 
obtinuerit, et omnino occultum nec ullum rei probandae sit periculum: tune enim concedi po- 
test, ut consensum inter se renovent:4 

»$. 93. In impedimento vis metusque, nec non erroris et consensus ficti, Ma- 
trimonium, quod consensus fictus irritum reddit, consensu ab eo, qui ficte egerat, vere prae- 
Stito convalidatum censeatur oportet. Idem obtinet de matrimonio, cui error seu vis metusque 
obstitit, quamprimum pars, qnae errori aut violentiae injustae suberat, recognito errore aut li- 
bertate plene recuperata verbo factove assensum suppleverit. Nihilominus ad omne de consen- 
Su praestito dubium sequestrandum his quoque in casibus consultum est, ut conjuges consensum 
coram parocho et duobus testibus renovent: igitur hoc ut fiat, agendum erit, nisi obversetur 
prudens scandalorum vel matrimonii in discrimen adducendi metus.‘ 

„S. 94. Convalidatione peracta matrimonium quoad effectus civiles ita consideran- 
dum venit, ac si ab initio valide contractum esset. Idem de effectibus ecclesiasticis obtinet, 

quando vel una tantum pars nuptiarum celebratarum tempore ignorantia facti aut juris deten- 
ta fuerit, Alias ad dispensationis remedium confugiendum erit.“ 


Titulus secundus. 
De processu matrimoniali. 


»$. 95. Jurisdictio in causis matrimonialibus. Caussae matrimoniales ad judi- 
cem ecclesiasticum spectant, cui soli competit, de validitate matrimonii et obligationibus ex 
eodem derivantibus sententiam ferre, De effectibus matrimonii mere civilibus potestas civilis 
judicat.“ 

»$. 96. Judex competens. Conjuges in causis matrimonialibus subsunt Episcopo; 
in eujus dioecesi maritus domicilium habet. Exceptioni locus est, si conjugale vitae consortium 
aut per separationem a thoro et mensa aut per desertionem malitiosam a marito patratam 
sublatum sit. Priori casu quaelibet pars jus adeusandi contra alteram ipsi competens coram 
Episcopo dioecesis, ubi haecce domicilium habet, exercere debet. Posteriori easu uxor apud 
Episcopum, intra cujus dioecesim domicilium ejus situm est, actionem instituere potest. Post- 
quam citatio judicialis intimata est, mutatio quoad conjugum domicilium facta mutationem re- 
spectu judicis competentis minime operatur. l 

»$. 97. Tribunalis matrimonialis membra. Episcopus in tractandis causis ma- 
trimonialibus utitur tribunali, quod ex praeside et consiliariis ad minimum quatuor constare. de- 
bet. Nec tamen ultra sex consiliariorum numerus facile ascendat. Adjungatur eisdem secreta- 
rius nec non vir idoneus, qui aliquo tribunalis consiliario, ne munere fungatur, praepedito ejus 
locum teneat. Congruum erit, eundem ad sessiones, quibus ad supplendum necessarius haud 
est, qua assessorem absque suffragii jure admittere. Quando propter magnum dioecesis am- 
bitum commode fieri haud possit, ut praeses negotiis juxta instructionis hujus tenorem ipsi 
incumbentibus solus fungatur, adjungatur eidem, qui vices ejus teneat.“ 

„$. 98. Episcopus membra tribunalis matrimonialis nominat, et, quando finis ratio 
exigere ipsi videatur, a collato munere vel suspendit vel removet. Viros seliget debitis dotibus 
praeditos, et quibus nulla ex parte exceptionis nota opponi possit “ 

»9. 99. Causas referendas, nisi Episcopus peculiare quid statuat, praeses con- 
siliariis distribuit. Decisio majoritate suffragiorum absoluta fertur. Praeses mentem suam ulti- 
mus explicat et quando ipsius computato suffragio paria emergant vota, rem suffragio suo 
decernit, nisi de sententia super matrimonii validitate ferenda agatur, quo quidem in casu vo- 
tis paribus existentibus nunquam non pro validitate standum erit. Si Episcopo visum fuerit, 
praesidi virum, qui vices ejus gerat, adjungere, de negotiis eidem assignandis necessaria 
constituet. 

»$. 100. Consiliarius tribunalis matrimonialis, eujus ea est ad partes relatio, ut 
testis suspectus vel et respective inhabilis foret, ista in caussa a functionibus suis exercendis 
abstinebit,* 

»$. 101,  Instantiarum ordo. Appellatio ab Episcopo dioecesis ad Metropolitam 
provincie ecclesiastice, a Metropolita vero ad Sanctam dirigitur Sedem. Idem locum habet, 
quando res secundum legis ecclesiasticae tenorem ad quartam instantiam devolvi potest vel 
debet. Causae, quas Metropolita vel Episcopus exemtus in prima instantia cognovit, in se- 
cunda quoque a Sede Apostolica judicantur. p 

»$. 102. Terminus appellationem annuntiandi et proponendi. Appellatio apud 
tribunal, contra cujus sententiam directa est, intra decem a sententia communicata dies an- 
nuntianda venit; tribunal vero intra triginta dies, qui pariter ab intimatione peracta computandi 
sunt, acta ad instantiam superiorem remittere debet. Pars appellans ea de re certior reddatur 
et commoneatur, quod intra triginta ab intimata hac injunctione dies gravamen ad judicem, 
apud quem appellatio secundum juris ordinem interponenda est, deferre teneatur, Supplicatio 
de longiori termino concedendo tribunali, cujus sententia impugnatur, proponi debet; nec ei 
absque gravi causa annuendum est. Si pro rerum adjunetis necessarium sit, ad Sedem Sanc- 
tam preces de delegato nominando dirigere, tribunal, quamprimum de nominatione peracta no- 
titiam ex officio nactum sit, ad actorum transmissionem absque ulla mora procedet.* 


I. Exeeptio quoad judicis competentiam. 

„$. 103. Si conjuges vel nupturientes, qui in causis matrimonialibus citantur, 
competentiam tribunalis impugnare posse autumant, eidem intra decem post citationem intima- 
tam dies exceptiones suas exponere debent. Quando reclamatio pro non fundata declaretur, 
liberum eis est, ad instantiam proxime superiorem appellationem dirigere. 

„S. 104. Competentia, quam impugnarunt, per tribunal superius confirmata conten- 
dentes coram prime actionis judice causam dicant, oportet. 


Il. Gravamina et investigationes super eopulatione. 

„S. 105.  Copulationss denegatio. Parocho matrimonium contrahere cupientes vel 
repellente vel inducias adhibente, liberum ipsis est, curiam episcopalem adire, quae pro rei 
conditione aut obstacula removere sataget aut negotium tribunali matrimoniali perpendendum 
definiendumque transmittet.* 

„5. 106. Propter impedimenta dirimentia. Quando difficultas in obmoto quodam 
impedimento dirimenti sit posita, tribunal matrimoniale perpensis individuis casus circumstantiis 
dijudicabit, an copulationis denegandae sufficiens adsit causa. Qua regulam tamen tenebit, me- 
lius esse, ut matrimonium valide contrahendum differatur, quam ut ansa praebeatur matrimonio 
invalido cum omnibus, quae ipsum concomiíari assolent, malis. Depositio unius testis fide di- 
gui, nec non fama, qualis et graves cordatosque viros movet, nunquam non sufficit, ut nuptu- 
rientes, usque dum res uberius dilucidata sit, repellantur.* 

»$. 107. Reclamatio ex titulo sponsalium. Si provocando ad sponsalia reclamatio 
instituatur, parochus casu, quo sponsalia invalida sint, partes ea de re edoceat; si autem va- 
lida censeat, litem amice componere conetur. Reclamatione immediate ad tribunal matrimoniale 
directa, nisi forsan invaliditas in propatulo sit, paroche ante omnia injungendum est, ut com- 
monitüones et consilia paterne adhibeat.* 

»$. 108.  Presumtio stat pro libertate quoad conjugis electionem: unde contra spon- 
salia pronuntiandum est, quoties de eorumdem validitate plene non constet.* 

»$. 109. In eos, qui promissionem sponsalibus datam implere recusant, admonitione 
potius, quam coactione agendum est. Omnis pactio de poena conventionali, si a sponsalibus 
resiliretur, persolvenda non tantum illicita, sed etiam invalida est.* 

„§. 110. Si judicium matrimoniale sponsalia irrita esse censeat, necessaria dispo- 
nat, ut matrimonii celebratio ulterius haud retardetur.* 

„$. 111. Declarata sponsalium validitate judicium matrimoniale per commissarium 
tentabit, partes ad amicam commovere compositionem. Damni compensationem quod attinet, id 
agatur, ut conventionem aequis sub conditionibus stipulentur. Super petitione unius saltem par- 
tis pecunia quoque compensationis loco solvenda statui potest. Quando actori non sufficiat, 
liberum quidem ipsi est, de damni compensatione judicium sæculare interpellare, verum recla- 
mationis ab eo matrimonio opposite ratio non amplius habeatur. 

„$. 112. Quando conventio de resiliendo a sponsalibus vel aequam compensatio- 
nem prestando obtineri non posset, nuptiarum, adversus quas reclamatio instituta est, celebra- 
tionem admittere pro minori deberet reputari malo.* 

„S. 113. Investigationes in finem copulationis eorum, qui matrimonio se junc- 
tos esse falso praetendunt. Quodsi persons, qus matrimonio se junctas esse falso præten- 
dunt, ordinariam ad matrimonium contrahendum viam ingredi non possint, quin sibi aut liberis 
suis gravia generent damna, rem aut ipsi aut per curatorem animarum ad tribunalis matrimo- 
nialis presidem deferre possunt, qui investigationes. ad abusum omnem excludendum necessa- 
rias habebit aut haberi curabit. De regula in negotio tractando duos tribunalis consiliarios 
adhibere debet; quando autem peculiaria rerum adjuncta strictissimum exigant secretum, Epi- 
scopus ei permittere potest, ut solus rem pertractet. 

HI. Nullitatis declaratio. 

»$. 114. Ecclesia, utpote fidei ac morum custos, matrimonii invigilat sanctitati ac 
vinculo indissolubili. Quodsi catholicus homo in conjunctione vivat, quae, cum impedimentum 
dirimens ei obstet, matrimonii nomen perperam usurpet, ipsa ad veri matrimonii dignitatem 
elevari aut, quando id fieri nequeat, invalida pronuntiari ae dirimi debet. Vicissim indissolubile 
matrimonii vinculum adversus omne ipsum sub invaliditatis praetextu dirimendi conamen ma- 
gno vigore manuteneri debet. 

»S. 115. Matrimonium accusandi jus generale. Matrimonium impugnandi jus, in 
quantum haud expresse ad conjuges restringatur, competit catholico cuivis exceptis iis, qui 

sua hac in re commoda quaerere suspecti sunt, vel quamvis matrimonium contrahendum esse 
sciverint ac proclamationes debito modo institutae essent, impedimentum absque legitima ex- 
eusatione silentio presserint.** 

»$. 1416. Matrimonium accusandi jus conjugibus privative competens. 1) 
propter coactionem injustam. Propter errorem et coactionem injustam ea tantum pars, quae 
in errore versata aut cui consensus coactione injusta extortus est, matrimonium accusare po- 
test. Jure suo excidit, quando, postquam errorem agnovisset aut metus, qualis ad matrimo- 
nium irritandum sufficiat, cessavisset, debitum conjugale voluntarie ae scienter praestiterit vel 
etian, quin circumstantia ista probari possit, conjugale vitae eonsortium per sex menses VO- 
luntarie continuaverit.* 

»$. 117. 2) propter conditionem non impletam. Quando matrimonium sub con- 
ditione contrahere per exceptionem concedatur, matrimonium propter conditionem non impletam 
ab eo tantum eonjuge accusari potest, qui neque in conditionem positum adesse falso asseve- 
raverit aut, quod haud existat, dolo reticuerit neque, ne conditio impleatur, sua culpa impedi- 
eri. Kenuntians conditioni accusandi jure se exuit.“ 

»9. 118. 3) propter Enpotentiam. Propter impotentiam matrimonium consummandi, 
nisi notoria sit, conjuges tantum matrimonium accusare possunt,“ 

»9. 119. 4) propter aetatem impuberem. In valorem matrimonii, cui impedimen- 
tum impubertatis obstat, pubertate impleta super ejus tantum, qui matrimonii contracti tempore 
impuber fuerat, conjugis petitione inquirendum est.* 

»$. 1290.  Conjugum quoad matrimonium | adcusandum juris restrictio. 1) in 
impedimento captus. Propter impedimentum raptus raptor adversus :aatrimonium reclamare 
nequit. apta, quae raptui consensit, suo matrimonium adcusandi jure in exordio libertatis plene 
recuperatae utatnr; alias non amplius audiatur.* 

»$. 121. 2) in impedimento ligaminis. Impedimento ligaminis mutatione facti su- 
blato, quando una pars, dum invalidas celebraret nuptias, impedimenti existentiam absque sua 
culpa ignoraverit, altera, que impedimenti conscia fuerat, matrimonium adcusandi jure haud potitur.,, 

»$. 122. Quatenus ex officio procedendum sit. Omnibus casibus et propter o- 
mnia impedimenta, quorum respectu jus accusandi conjugibus aut uni ipsorum haud privative 
competit, tribunal matrimoniale ex officio procedere debet, quamprimum aut notorietate facti 
aut denuntiationibus aliove modo sufficiens suppeditet causa. 

»$. 123. "lum quando matrimonium ab eo, cui de jure concessum est, adcusatur, 
tum quando inquisitio ex officio instituitur, matrimoniale tribunal nunquam non tenetur, cuncta, 
que veritati perfecte investigandæ inservire possunt, ex officio ordinare et executioni mandare.“ 

„S. 124. Defensor matrimonii et obligationes ei incumbentes. Cujusvis est E- 
piscopi, virum pietate et juris scientia insignem et quidem ex ecclesiastico, si fieri potest, 
coetu matrimonii defensorem constituere et quando is munere suo fungi impediatur, virum ne- 
cessaris dotibus instructum ad ejus locum tenendum nominare.“ 

»S. 125. Defensor matrimonii et in muneris ingressu et quoties matrimonii cujus- 
dam valorem tuendum suscipit, jurare tenetur, se omnia, que ad matrimonii vinculum servan- 
dum facere possunt, diligenter exploraturum et ad ipsum tuendum fideliter adhibiturum fore. 
Tribunalis matrimonialis ea de re sessionibus intersit, Ad partes audiendas, ad testium depo- 
sitiones excipiendas et in genere ad omnes actus judiciales citetur oportet, Quivis actus judi- 
cialis, in quo aut ipse aut, quem Episcopus ad ejus locum tenendum nominaverit, praesens 
haud fuerit, qua invalidus et irritus censendus est.* 

»S. 126. Quomodo nullitatis declarandae petitio apud judicem | proponenda. 
Matrimonii valorem impugnans accusationem, respective petitionem, ut nullitas pronuntietur, aut 
scripto expressam afferre aut in gesta redigenda viva voce exhibere potest. Facta, quibus 
assertio nullitatis superstruitur, distincte ac plene proponenda et probationes, quas praesto si- 
bi esse autumat, indicandz sunt.“ 

»$. 127. Qui matrimonium scripto porrecto accusat, coram tribunali matrimoniali 
aut ejus commissario personaliter se sistere atque de scitu necessariis respondere debet; alias 
accusatio ab eo facta qua mera denuntiatio consideranda et tractanda erit,“ 

»S. 128. Modus pertractandi denuntiationes de matrimonii impedimentis fac- 
tas. Denuntiationes oretenus facte in acta redigantur; si scripto proponantur, curandum est, 
ut autor personaliter examinetur. Omnes ad eum dirigantur interrogationes, quie ad questio- 
nem facti in claram lucem vindicandam contribuere possunt.“ 

».S. 129. Denuntiationes scripto exhibite, quarum autores personaliter examinari 
nequeunt, sub peculiaribus tantum rerum adjunctis pro sufficienti processus instituendi causa 
haberi possunt. Depositionibus tamen in iis contentis pro re nata utendum est ad ulteriores 
investigationes instituendas.« 

».S. 130. Denuntiationes scripto facte, quarnm autor nomen abscondit, per se sumite 
nunquam sufficiunt, que ansam prebeant ad inquirendum de matrimonii valore.“ 

»S. 131. Quodsi de obtinente quodam matrimonii impedimento fama divulgetur, 
que omnibus perpensis circumstantiis attentionem meretur, tribunal matrimoniale circa funda- 
mentum harum narrationum vel assertionum investiget atque dijudicet, an, quæ eruantur, inqui- 
sitionem decerni postulent.* : 

»S. 132. Denuntiationum super impedimentis, propter quie conjugibus tantum jus 
accusandi competit, de regula nullatenus ratio habenda est: ubi autem ex allatis liquido con- 
stet, matrimonium aliquod propter ejusmodi impedimentum irritum esse, ex officio agendum est, 
ut vel convalidatio peragatur vel pars adcusandi jure pollens adversus matrimonium reclamet,“ 

»S. 133.  Conjuges reconciliandi experimentum a curatore animarum institu- 
endum. Quodsi impedimentum in jus adductum tale sit, ut, quomodocunque res se habeat, 
consensus certe conjugis matrimonium aecusantis ad ipsum removendum sufficiat, ordinario 
conjugum animarum curatori aut pro rerum et personarum conditione alii sacerdoti injungen- 
dum est, ut admonitionibus opportunis partem matrimonium impugnantem ad consensum renovan- 

dum inducat vel etiam pro re nata obtineat, ut consensus declaratio coram parocho et duobus 
testibus iteretur.* 

»$. 134. Referat, cui negotium commissum est, ad tribunalis matrimonialis praesi- 
dem conaminum exitum, et quando conjux matrimonium impugnans consilio capto insistat, su- 
peraddat, quecunque de factis, a quibus valor matrimonii accusati dependet, comperiri potuit. 

„$. 135. In quantum emergentibus impedimentis, que conjugum consensu removeri 
nequeant, praevie cooperatio quaedam animarum curatoris disponenda veniat, a conditione ca- 
sus et prudenti tribunalis matrimonialis judicio dependebit.* 

»S. 136. Conjugum altero matrimonium adeusante, praeprimis inquirendum est, an 
forsan ea obtineant rerum adjuncta, ut, si actor unquam reclamandi jus habuerit, nunc certe 
temporis eodem exutus sit: quod quando extra dubium sit positum, actio haud admittatur. 

»S. 137. Ubi accusatio matrimonii facto innitatur, quod, licet verum undequaque 
esset, nihilominus aut absolute aut sub circumstantiis ab ipso actore expositis matrimonium 
imitando impar foret, accusatio absque ulteriori inquisitione repellenda est.* 

»S. 138. Fieri potest, ut factum, cui adeusatio innititur, veritate quidem ejusdem 
supposita matrimonium irritaturum foret, attamen assertionis falsitas in propatulo sit. Tali casu 
actor. de rei statu edocendus et, ut ab accusatione desistat, commonendus est. Obsequium ipso 
detractante, nisi forsan, que afferat, aperte inepta vel absurda sint, accusatio per conclusum 
a tribunali matrimoniali debita forma conditum rejiciatur oportet. 

„$. 139. Quae agenda sint obmotis impedimentis $. SO memoratis. Quando 
impedimentorum, que §. 80. enumerantur, quoddam obmoveatur, tribunal matrimoniale inquisi- 
tionem in forma juris instituendam, quantum fieri possit, evitet. Plerisque casibus mediante 
clero parochiali obtineri poterit, ut dubia factum attinentia eliminentur. Impedimento per libros 
parochiales vel depositiones fide dignas comprobato, Episcopus dispensationem, qua opus est, 
tribuet curamque habebit, ut convalidatio omni scandalo diligenter semoto peragatur. Urgente 
periculo, ne conjuges vel alter eorum impedimento detecto ad consortium vite dissolvendum 
abutantur, apud Sanctam Sedem de sanando matrimonium in radice supplicandum foret. 

„$. 140. Commissarié ad inquirendum deputati nominatio. Quoties in valorem 
matrimonii alicujus inquirendum sit, tribunal matrimoniale commissarium ad quaestionem facti 
eruendam nominet. 

»S. 141. Inquisitio praevia. Commissarius ad inquirendum deputatus, antequam ad 
probationes in forma juris instituendas procedatur, anniti debet, ut omnium circumstantiarum, 
quae ad matrimonii valorem vel nullitatem extra dubium ponendum facere possint, adcuratam 
acquirat notitiam. Hunc in finem pro conditione casus et personarum necessariae percunctationes 
faciendae; postea conjuges, personae matrimonium accusantes, vel quae impedimentum denun- 
tiarunt, et in quantum fieri potest, etiam testes, qui pro matrimonio aut contra illud produ- 
cuntur, defensore matrimonii praesente praevie interrogandi sunt.“ i 

»$. 142. Inquisitionis praeviae resultatum tribunali proponendum est matrimoniali, 
quod ordinationes dabit de iis, quae forsan adhuc necessaria ducat. Quo facto omnia dispo- 
nenda sunt ad processum probatorium absque ulla cunctatione habendum.* 

»9. 143. Quod conjuges personaliter se exhibere debeant. Tam in praevia in- 
quisitione, quam ad processum probatorium conjuges personaliter se sistere debent. Conceditur 
quidem, ut advocatos secum adducant, et antequam declarationem exhibeant, eorum. consilium 
expetant; verum eae tantum declarationes, quas ipsimet pronuntiant, qua ipsorum mentem ex- 
plicantes protocollo inserendae sunt. Quodsi advocatus proprio nomine quaedam casum matri- 
monialem attinentia deponat, haec ita excipienda et tractanda sunt, quomodo excipi et pertrac- 
tari deberent, quando ipse haud qua advocatus comparuisset. Advocato negotium perturbante 
commissarii est statuere, ut loco excedat. 

»$. 144. Si non compareant, agenda. Si conjuges citati tribunal incompetens 
esse asseverent, ad normam S. S. 103, 104 procedendum est.“ 

59. 145.  Conjugibus, qui citatione faeta non comparent, aliam quam incompetentiae 
excusationem praetendentibus, de eadem vel admittenda vel rejicienda tribunal judicabit, Con- 
venienti ex causa, ut terminus prolongetur, concedi potest. Si rationes adductae minus firmae 
inveniantur; vel quando quis nulla exeusatione proposita comparere neglexerit, terminus eis pro 
domicilii distantia dimetiendus statuatur. Eo elapso a judicio saeculari, ut citatos ad comparendum 
adigat, petendum est. Casu, quo petitio ista ex qualicunque causa effectum haud sortiatur, 
procedura etiam absque citati praesentia inchoanda est.“ 

»$. 146. Quatenus conjuges ope delegati examinari possint. Magna cura a- 
gendum est, ut conjuges ad quaestionem facti eruendam coram commissario ad inquirendum 
deputato personaliter compareant. Quando id praestiterint ac domicilium eorum a sede tribu- 
nalis matrimonialis longius distet, ipsis supplicantibus pro interrogationibus ulterioribus loco, 
quo habitant, aut non procul ab eo delegatus substitui potest. Defensor matrimonii jus quidem 
habet, ejusmodi interrogationibus semper et ubique adesse; petere tamen potest, ut pro iisdem 
qui ejus locum teneat, constituatur. Hiece jurejurando promittere debet, se in interrogatione 
caussam ligaminis eonjugalis, quam optime sciat ae possit, tuiturum esse; instructionesque ac 
notitiae forsan necessariae a defensore matrimonii ei communicandae sunt, Delegato non 
tantum interrogationes conjugibus proponendae transmittantur, sed de omnibus quoque instrua- 
tur circumstantiis, quarum cognitio ad investigationem, prout expedit, dirigendam requiritur. 
Conjugibus in alia dioecesi commorantibus in finem interrogationum ulteriorum tribunal matri- 
moniale dioecesis illius, ut cooperari velit, rogandum erit.“ 

»$. 147. Probatio, quae requiritur. Praesumtio stat pro valore matrimonii, im- 
pedimentum plene probari debet,“ 

„S. 148. | Conjugum. confessio. Confessio, quam conjuges in ipsa inquisitione fa- 
ciunt, aut anteriori tempore, attamen post matrimonium, quod accusatur, jamjam contractum 
fecerunt, in quantum adversus matrimonii valorem pugnat, omni vi caret. Confessio, quam 

conjuges, antequam matrimonium accusatum contraxerant, deposuerunt qua nullitatem probandi 
medium rejicienda haud est. 

»S. 149. Confessio conjugum, quae pro matrimonii valore militat, vim probandi in 
iis habet casibüs, in quibus conjugibus adeusandi jus privative reservatur. Alias praesumtio- 
nem tantum generat.* 

»S. 150. Quod conjuges aut alter eorum haud compareant, adversus matrimoni; 
valorem nihil probare potest: unde eo probandi onus matrimonium accusanti incumbens dimi- 
nui haud debet, 

»$. 191. Testes. De testibus admittendis vel respuendis, de fide ipsis habenda et 
exceptionibus eisdem oppositis tribunal matrimoniale juxta generales juris canonici normas et 
peculiares, quos negotii natura postulat, respectus in singulis casibus judicabit.“ 

„$. 192.  Peculiares de testium credibilitate praescriptiones. Si conjux matri- 
monium accusans contra testem, qui suspectus, immo et respective inhabilis censendus est, 
exceptionem haud faciat, ipse ad testimonium pro matrimonio ferendum admitti potest. Verum 
quod conjuges conira testem aliquem haud excipiant, rationem nunquam suppeditat, depositio- 
nem ejus contra matrimonium directam pro fide digna accipiendi.“ 

»S. 153.  Helationes, quae praesumtionem fundant, testem pro uno aut contra unum 
conjugum partium studio agi, eas tantum depositiones suspectas reddunt, quae in commodum 
vel in praejudicium respectivi conjugis cedunt. 

»$. 154. Si testis ad utrumque conjugem tales habet relationes, quae praesumtio- 
nem partium studii eodem fere gradu generant, relationes hae per se sumtae haud sufficiunt, 
ut depositio, quae in commodum unius, sed in praejudicium alterius conjugis cedit, qua sus- 
pecta habeatur.“ 

»S- 155.  Consanguinei conjugum a testimonio pro matrimonio aut contra illud fe- 
rendo tum tantum excludendi sunt, quando ex individua casus natura peculiares oriantur ra- 
tiones, eos de partium studio suspectos habere.* 

»S- 156. In dijudieanda credibilitate consanguineorum et omnium personarum, qua- 
rum ad conjuges relatio partium studii suspicionem inducit, imprimis considerandum est, an 
conjuges nullitatem matrimonii exoptent, necne.“ 

»S. 157. Omnes ii, de quibus supponendum est, quod circumstantiarum, quae in 
nullitatis quaestionem influxum exercent, bene gnari sint, etiam tunc audiri debent, quando qua 
testes repellendi forent, quia depositiones eorum praesumtiones stabilire ac viam ulterioribus 
recludere possunt dilucidationibus.* 

»$. 158.  Exceptiones, quae testibus opponi possunt. Tam partes quam defensor 
matrimonii jus habent, testibus pro matrimonio aut contra illud productis exceptiones opponendi.* 

»S- 199. Quod testimonium personaliter ferendum sit. Testimonium personaliter 
ferendum est; scripta absentium testimonia probationem haud faciunt, sed praesumtionem tan- 
tum fundant,“ 

59. 160,  Testiun examen per delegatum instituendum. Si testium habitatio 
tantum distet, ut in sede tribunalis matrimonialis interrogari nequeant, secundum normas, 
quae . 146 de ulterioribus conjugum interrogationibus stabilitàe sunt, procedendum erit.* 

»$. 161. Quomodo interrogationes concipiendae. Ynterrogationes testibus propo- 
nendas commissarius ad inquirendum deputatus concipit ratione habita omnium, quae in hucus- 
que gestis emerserunt, nec non punctorum interrogatoriorum, quae a partibus forsitan exhibita 
sunt, et communicatis cum matrimonii defensore consiliis. Posterior jus habet, qnae ipsi e re 
esse videntur, superaddendi vel et petendi, ut interrogationes tribunali matrimoniali adproban- 
dae proponantur.* 

»$. 162. | Jusjurandum testium. Jurati tantum testis depositio vim habet legitimae 
probationis. Testes, quos admittere nil impedit, antequam examinentur, tactis sacrosanctis Dei 
evangelis jurare debent, se de interrogationum ad eos dirigendarum objecto veritatem, quo 
modo eam coram Deo et conscientia compertam habeant, plene ac intemerate, quin aliquid 
addant, omittant vel immutent, edicturos fore. Congrua de jurisjurandi sanctitate admonitio 
praemittatur.* 

»$. 163. Ad jusjurandum a testibus praestandum conjuges ac, si matrimonium a 
tertio quodam accusetur, iste quoque vocandi sunt, Attamen vocatorum absentia, quin jusju- 
randum excipiatur, impedire nequit. 

»$. 164. "Testium examen. Examen testium partibus remotis et singillatim insti- 
tuendum est ac, antequam omnino terminatum sit, testium depositiones haud publicentur.* 

»$. 165. Quatenus testimoniis probandi vis competat. Quod a duobus testibus, 
qnibus nulla exceptio in lege fundata opponi potest, distincte ac conformiter deponitur, in quan- 
tum haud alia testimonia fide digna aut cireumstantie, que præsumtivnem gravem stabiliant, 
refragentur, de regula qua plene probatum censeri debet, Verum quando de circumstantia a- 
gitur, a qua valor matrimonii dependet, minime sufficit, relationem vel factum, quo testium ve- 
racitas in dubium vocetur, evictum haud esse, sed oportet probatum sit, eos intemerate pro- 
bitatis et suppositioni, quasi perjurio conscientiam gravare possint, locum haud esse.* 

»$. 166.  Investigatio per rei peritos. Quando ad probationem conficiendam rei 
periti adhibendi sint, eorum duos saltem et eos scientia et integritate praestantes omnique par- 
tium studio expertes tribunal matrimoniale seliget, qui juxta instructionem a commissario exa- 
randam et a matrimonii defensore adprobandam invesügationem debitam habeant et animi sen- 
tentiam scriptis paridant, Relate ad partium studium contra rei peritos eaedem valent excepti- 
ones, que ipsis, si testes agerent, opponi possent. 

»$. 167. Rei periti jurati sint oportet. Ubi de facto agitur, a quo validitas ma- 
trimonii dependet, jusjurandum eis etiam tune deferendum est, quando jam juramento in mu- 
nere adeundo. deposito se obstrinxerint, fore ut veritatem in consultis dandis sanete servent.“ 

»$. 168. Probatio super genuinitate instrumentorum. Genuinitas instrumentorum, 

wæ adversus matrimonii valorem pugnant, depositionibus conjugum aut talium personarum, 
qwe qua testes aut suspecte aut inhabiles reputari deberent, probari nequit. 

„$. 169. Jusjurandum conjugum. Jusjuwandum a conjugibus praestitum aeque 
ac vorumdem confessio probationem de impedimento obtinente suppeditare aut supplere ne quit.“ 

»S. 170, In quantum ad probandam circumstantiam, a qua jus matrimonium accu- 
sandi dependet, jusjurandum conjugis matrimonium accusantis admitti possit, tribunal matrimo- 
niale (e casu in casum perpendat et decernat. 

„$. 171. Si impedimenti natura prohibeat, ne ex officio procedatur, jusjurandum 
conjugis matrimonii valorem asserentis qua probatio pro matrimonio admitti potest. 

»S. 172.  Praescriptiones peculiares de matrimonio, quod propter vim metum- 
que impugsaatur. Si conjux matrimonium ex injustae violentiae titulo accusat, ii, qui ex ejus 
assertione actionem injustam exercuerunt, citandi et examinandi sunt. Adcusatione contra 
akerum conjugem directa, ejusdem confessione probatio stabiliri nequit. Quodsi parentes facta 
confitentur, ex quibus coactio injusta et matrimonium irritans resultaret, omnibus perpensis cir- 
cumstantiis dijudicandum est, an forsan colludant cum prole conjugii solutionem deside rante ? 
Ceterum in quantum accusatio haud alterum attineat conjugem, juxta normas generales de 
probationibus in delictorum caussis valentes procedendum est. 

»S- 173. De raptu. De rapta, que cum raptore, dum in ejus potestate permane- 
ret, matrimonium contraxit, praesumendum est, quod matrimonii ineundi causa rapta sit. Quodsi 
contrarium plene probatum fuerit, consistit nihilominus presumtio, eam violentia injusta ad 
consentiendum adactam esse. Haec ipsa praesumtio adversus omne matrimonium militat, quod 
a quacunque persona quacunque ex causa rapta, antequam libertatem penitus recuperaverit, 
contractum fuerit. 

»S. 174. De modo procedendi in impedimento impotentiae. Etiam, quando in 
matrimonium propter impedimentum impotentie inquiratur, norme de confessione et juramento 
conjugum proposite qua regula tenendae sunt. Si duo rei periti, in quorum scientia et animo 
a partium studio remoto tribunal matrimoniale plenam collocet fiduciam, unanimes declarave- 
rint, impotentiam adesse insanabilem et absolutam ipsamque matrimonium precessisse, hoc 
non obstante pars, cujus impotentia asseritur, petere potest, ut tertius quoque rei peritus in- 
vestigationem habeat. Si impotentia pro respectiva tantum declaratur, conspirans trium saltem 
rei peritorum consultum ad probationem plenam necessario requiritur. Quodsi dubium rema- 
neat, an impotentia insanabilis existat et matrimonium antecesserit, rejicienda est declarandte 
invaliditatis petitio.* 

»§. 175. Exceptio locum habet, quando aut probatum sit, matrimonium nondum 
consummatum esse, aut nullitatis declarande petitio intra tres a matrimonio contracto annos 
proponatur, simulque impotentiam adesse, non tantum ab utroque conjuge asseveretur, sed etiam 
a duobus rei peritis fide dignis qua valde verisimile astruatur. Tali casu conjuges consortium 

matrimoniale per tempus a tribunali consistuendum, nunquam vero non tam diu continuare de- 
bent, donec in eo per triennium vixerint. Si elapso hoc tempore denuo petant, ut nullitats 
sententia feratur, tribunal matrimoniale certius ante omnia se reddat, nil immutatum esse q0- 
ad facta, ex quibus impotentiam verisimilem et respective matrimonium nondum consummaum 
esse colligeretur. His peractis conjugibus permitti potest, ut impotentiam adesse jurejuande 
attestentur, et istud plenam probationem efficit. 

»S. 176. Quaenam investigationibus terminatis agenda, Absoluto processu pro- 
batorio conjuges et quicunque matrimonium adcusaverit, nec non defensor matrimonii nonean- 
iur de eo, quo pollent jure, in hucusque acta animadvertendi. Exceptiones, si quas habeant, 
intra octiduum proponant. Ratione domicilii interesse habentium terminus protrahi potest; ita 
tamen, ut major, quam necessaria sit, mora non concedatur. 

»S. 177. Et tribunal matrimoniale et matrimonii defensor ex officio eas possunt 
ordinare investigationes, que ad proceduram quoad probationes complendam ne«essarie ipsis 
videntur. 

»S. 178, Sententia ferenda Episcopo est subjicienda, Antequam sententia fera- 
tur, tribunal matrimoniale ea, in quee decernenda consensit, Episcopo adjuncüs rationum mo- 
mentis subjiciet; qui quando sententiam ferendam haud sufficienter fundatam esse conseat, tribu- 
nali matrimoniali injunget, ut circumstantias ab ipso indicandas denuo mature perpendat et de 
consultationum resultato ad ipsum referat. 

»S. 179. De iis, quae ad sententiam | definitivam requiruntur. Adpellatio ad- 
mittenda est, donec matrimonii validitas per duas aut ejus invaliditas per tres sententias con- 
formes pronuntiata sit. Duabus sententiis pro matrimonio et duabus contra illud militantibus, 
matrimonium pro valido tenendum est.* 

»S. 180. Regulae de appellationibus. Prima instantia sententiam pro matrimonii 
validitate ferente, matrimonium aecusans ad secundam instantiam appellare potest. Quodsi va- 
litidas in secunda instantia confirmetur, nulla amplius provocatio locum habet. Si matrimonium 
in secunda iustantia pro invalido declaretur, matrimonii defensori incumbit, ex officio ad terti- 
am provocare instantiam. Si tertia instantia pro matrimonii valore judicat, ulterior haud obti- 
net appellatio. Quando autem contra valorem decernat, defensor matrimonii petere debet, ut 
quarta constituatur instantia, pro cujus sententia matrimonium vel validum vel invalidum repu- 
tetur oportet. 

»S. 181. Si prima instantia matrimonium invalidum declaret, matrimonii defensor 
ex officio appellare debet, Si secundæ instantie judicium pariter invalidatem pronuntiet, defen- 
sor matrimonii, nisi prostantes invaliditatis probationes omne dubium secludant, caussam ad 
tertiam instantiam deferre tenetur. Invaliditatis sententia per tertiam quoque instantiam lata, 
ulterior appellatio institui nequit. Si validitatem ea pronuntiet, actori liberum est, petere, ut 
quarta constituatur instantia, et hujus sententia qua finalis habenda est.** 

56. 182, Quando in prima et tertia instantia adversus matrimonium, in secunda 
autem pro eo sententia feratur, matrimonii incumbit defensori, quartam petere instantiam. 

»$. 183. Appellatio a defensore matrimonii interposita ex sua natura parti simul 
prodest, que pro matrimonii validitate agit. Liberum nihilominus ipsi est, eamdem appellatio- 
nem indepeudenter a matrimonii defensore interponere; consultum tamen, ut cum eo hoc de 
negotio consilia conferat. 

»$. 184. Relate ad appellationes, quas interponere defensor matrimonii muneris sui 
ratione obligatur, nulli habentur dies fatales. Si intra terminum prescriptum appellationem haud 
aununtiet, judicium, a quo appellare debet, ipsum ad officium suum implendum compellat vel 
pro casus ratione etiam ad Episcopum ea de re referat et proponat, ut matrimonii defensio 
alii viro omni ex parte habili concredatur. 

»$. 185. Modus procedendi ín superiori instantia. Judex, qui in superiori in- 
stantia sententiam fert, non tantum in inferioribus instantis gesta diligenter examinet, sed etiam 
omnia peragat, que necessaria ducit, ut defectus suppleantur, dubia dilucidentur et errores 
corrigantur. Hune in finem conjuges examinare, de instrumentis probandi ergo adhibitis inve- 
stigationes instituere ac testes, a quibus novas informationes sperat, audire potest. Experi- 
menta tamen per rei peritos facta tunc tantum iterari debent, quando indiciis praesumtionem 
gravem generantibus probabile reddatur, aut errorem aut partium studium intercessisse. * 

»$. 186. Tam partes quam defensor matrimonii jus habent, in superiori instantia 
novas probationes afferendi.* 

»$. 187. Sententiae nullitas. Sententia nulla est, si a judice haud competente lata 
vel actus judicii essentialis aut prorsus omissus, aut, quin matrimonii defensor adhiberetur, 
institutus fuerit. Attamen valor sententie a judice superiore latae ideo, quod inquisitionem ul- 
teriorem habere necessarium haud duxerit, sed secundum allegata caussam deciderit, impugnari 
minime potest. 

59. 188. Procedura in caussa nullitatis, Nullitatis actio intra tempus appellatio- 
nibus praefixum coram judice proxime superiori instituenda est.“ 

»$. 189. Quum conjuges exceptionem incompetentiae intra decem a citatione intimata dies 
proponere debeant, [$. 103] jure carent sententiae latae nullitatis assertionem obgerendi; su- 
perior tamen judex sententiam propter competentiae defectum ex officio irritam declarare po- 
test. 

5$. 190, Sententia de nullitatis actione lata appellationem haud admittit. 

»$. 191. Processus pro nullo declaratus coram eodem judice aut, quando ob com- 
petentiae defectum irritatus sit, coram judice, qui competens pronuntiatus, forma debita iteran- 
dus est. 

»$. 192.  Convalidationis adducendae tentamen. Quando matrimonium | irritum 
esse, tribus conformibus sententiis decretum, impedimentum vero ejusmodi sit, ut renovatione 

“consensus aut dispensatione indulta e medio tolli possit, Episcopus, nisi gravis causa contrarium 
suadeat, aget, ut matrimonium convalidetur.* 

»S. 193. Sententiae definitioae publicatio. Si natura impedimenti dispensationem 
excludat aut conamen, adducendi convalidationem, effectu careat, nullitatis declaratio partibus 
annuntianda est nec non prohibendae sunt, ne amplius sibi cohabitent,“ 

„$. 191. Sententiae tenor et forma. Cuivis sententiae rationum, quibus innititur, 
momenta succincte, quin tamen essentiale quidpiam omittatur, adjugenda sunt. In sententia 
finali invaliditatem pronuntiante disertis declaretur verbis, ex parte prioris conjugii nullum no- 
vis ineundis nuptiis impedimentum superesse. Quaelibet sententia judicum et secretarii sub- 
scriptione nec non curiae episcopalis signo munienda est,“ 

»S. 195. Sententiae notificatio et communicatio. Sententia partibus per apparito- 
rem dimissa etiam copia notificatur; de quo peracto fides in scriptis facienda erit. Cujusvis 
sententiae de matrimonii valore latae Episcopus Gubernatorem provinciae certiorem reddet.“ 

»S. 196. Sententiae definitivae effectus juridicus. Sententia de matrimonii valore 
dicta nunquam in rem judicatam abit. Si post temporis probetur, eam suppositione erronea niti, 
caussa denuo in jus vocanda et forma debita pertractanda est, Si contingat, ut sententia ma- 
trimonii nullitatem pronuntians retractetur, eo ipso matrimonia cuncta, quae conjuges intermedio 
forsan tempore inierunt, pro irritis declarata sunt.“ 

»S. 197. Excepto casu, de quo $. 196 agit, inquisitio de matrimonii valore tum 
tantum, quando sententia primae instantiae irrita declaretur, tamquam de novo iterum institui 
potest. 

»S. 198. Sententiae propter impotentiam latae effectus. Ile, cujus impotentiae 
pro absoluta et insanabili declaratae sententia nullitatis innititur, ad nuptias ineundas admitti 
nequit. Quando postea quomodocunque pateat, eum ad matrimonium consummandum aptum esse, 
redintegratur conjugium prius ab eo initum.* 

^S. 199. Per se liquet, conjuges, antequam finalis nullitatis sententia lata sit, ad 
novum contrahendum matrimonium nullatenus admitti debere, Quamvis autem conjunctio ante 
sententiam finalem inita nunquam non illicita valde sit; immo iisdem ac polygamia poenis 
ecclesiasticis subjaceat, tamen, si processus, qui agitatur, nullitatis declaratione terminetur nec 
aliud quidpiam praepropere copulatis obstet impedimentum, pro vero reputari debet matrimonio.“ 

„$. 900. "Transactio et arbitrium. Caussae matrimoniales neque transactione ne- 
que sententia ab arbitris dicta terminari possunt, Conditiones, sub quibus tribunal matrimoniale 
jus habet, de litibus bona temporalia spectantibus arbitrii ope decernere, lege civili expressae 
sunt,“ 

IV. Vinculi matrimonialis per professionem religiosam solutio. 

»S. 201. Quando conjux conqueratur, alterum consummationem matrimonii decli- 

nare, posterior vero declaret, quod saeculo renuntiare constituerit, perpendendum ante omnia 

venit, an matrimonium nondum esse censummatum extra dubium positum sit. Quo sufficienter 
probato, conjugi recusanti injungendum est, ut intra bimestre aut matrimonium consummet, aut 
religionem a Sacra Sede adprobatam ingrediatur, Ex gravi tamen causa terminus vel brevi- 
er vel longior prefigi potest.“ 

»$. 902. Si duorum conjugum, qui matrimonium haud consummasse asserunt, alter 
monasterium ingrediatur, quin alter reclamet; an veritate nitatur assertio de matrimonii con- 
summatione nondum peracta, ad collusionis pericula devitanda eo districtius examinandum est. 

»$. 203. Postquam conjux, qui seculo renuntiare vult, votis solemnibus se obsirin- 
xit, alteri parti instrumenti ope testandum est, matrimonii ab eo valide contracti, sed nondum 
consummati vinculum dissolutum esse, nec eum impediri, quin ad alia convolet vota,“ 

»$. 204. Tam nullitatis declaratio qnam dissolutio vinculi matrimonialis per vota 
solemnia effecta in libro nuptiali annotanda est. Si matrimonium in loco, ubi neque sponsus 
neque sponsa domicilium habebat, contractum fuit, annotatio non tantum libro nuptiali parochis, 
ubi matrimonium celebratum, sed etiam parochi, qui delegationem ad nuptiis assistendum dedit, 
inseri debet. 

V. Separatio a thoro et mensa. 

»$. 205. Absque conjugali vite consortio obligationes per matrimonium contractae 
impleri nequeunt: ipsum igitur in casibus tantum a lege ecclesiastica statutis et respective in 
forma a lege ecclesiastica praescripta solvere licet.“ 

»9. 206.  Separatio mutuo consensu facta. Conjuges mutuo consensu vitæ con- 
sortium eum in finem solvere possunt, ut religionem a Sancta Sede approbatam ingrediantur 
vel ambo vel et una tantum pars, aut, ut vir ordines sacros suscipiat. An et quibus sub con- 
ditionibus altera pars in sæculo permanere possit, juxta legum ecclesiasticarum praescripta 
decernendum est.* 

»$. 907.  Separatio perpetua adulterii ergo. Quodsi conjugum alter adulterii cri- 
men commiserit, alteri jus competit, perpetuam a thoro et mensa separationem petendi, nisi 
forsan adulterium approbaverit, permiserit vel sua culpa adduxerit, aut ipse quoque adul- 
terii reum se reddiderit. Jure suo excidit, quodsi alteri parti culpam expresse vel tacite con- 
donet,“ 

»$. 908, Causae separationis temporalis decernendae. Conjuges ad vitae con- 
sortium eatenus tantum obligantur, quatenus id absque anims, vitz, vel sanitatis periculo con- 
tinuare possunt, Quodsi conjux a fide christiana deficiat, quodsi alteram partem ad defectio- 
nem a fide catholica, ad vitia vel crimina sollicitet, quodsi injuriis realibus vel insidiis vitam 
ejus et sanitatem in periculum adducat, quodsi ei acerbiores animi afflictiones per longius tem- 
pus intentet, etiam, quando malo corporali diuturno contagiosoque laboret, alteri parti suppli- 
catione proposita concedendum est, ut a thoro et mensa separetur, usquedum conjugale vitæ 
consortium, quin periculum saluti su: aeternae vel temporali immineat, renovare possit. 

»$. 209. Conjux, quem altera pars malitiose deseruit, separationem a thoro et 

mensa petere potest, usque dum desertionis reus animum ad officia conjugalia adimplenda pa- 
ratum sufficienter probaverit.“ 

»$. 210. Etiam propter tales officiorum transgressiones, quae juribus bona tempo- 
ralia attinentibus vel honori civili alterius conjugis grave afferunt detrimentum aut urgens pa- 
rant periculum, temporalis a thoro et mensa separatio pronuntiari potest.“ 

»$. 911. Actio de separatione a thoro et mensa. Heconciliationis procuran- 
dae tentamen. Conjux, qui separationem obtinere desiderat, ante omnia parochum adeat suum. 
Hic utramque partem vocabit et cuncta, que lex Dei et foederis conjugalis dignitas suppedi- 
iat, motiva graviter simul et amanter adhibebit, ut conjugale vitae consortium intactum serve- 
iur. Si animos conciliare non valeat, secundo et tertio id ipsum, octiduo saltem quavis vice 
interposito efficere conetur. Tertium tamen omitti potest experimentum, quando animorum exa- 
cerbatio successus spem adimat aut in patulo sit, actorem vite consortium continuare non pos- 
se, quin aeternam aut temporalem salutem urgenti exponat periculo.“ 

»$. 212. Si reus comparere recusat, parochus jus habet, eum magistratus civilis 
interventu ad obedientiam prestandam compellere. An praesentia coactione obtenta finem ju- 
vare possit, secundum rerum adjuncta dijudicandum erit.* 

»$. 213. Quodsi parochus frustra laboret, eo de negotio ad presidem tribunalis 
matrimonialis referre et casu, quo conjuges bis tantum vocaverit, causam, ex qua tertium ex- 
perimentum. omiserit, accurate exponere debet. Addat insuper, an et quatenus gravamina allata 
ipsi fundata videantur. 


»9. 914,  Commissariorum ad inquirendum deputatorum constitutio. Quivis E- 
piscopus in remotioribus diccesis sus partibus ecclesiasticos viros in commissarios nominabit, 
qui deputati sint ad inquirendum super actionibus separationem a mensa et thoro attinentibus, 
et secretarium ad protocollum excipiendum eis adjunget.* 

„$. 215. Quomodo separationis decernendae petitio apud judicem proponenda. 
Actor petitionem suam vel apud ipsum tribunal matrimoniale, vel apud commissarium intra 
eujus districtum domicilium habet, aut scripto porrigere aut in aeta redigenda oretenus expo- 
nere potest. Causam, ex qua jure se vitae communitatem tollendi pollere arbitratur, accurate 
exponere ac probationis praestande media indicare debet. Edicendum praeterea tempus, cujus 
hucusque lapsu matrimonium duraverit et, quodsi liberi ex eo procreati sint, numerus eorum 
et aetas. An et in quantum conjuges separationem quoad therum mensamque intendentes cu- 
riam episcopalem adire possint vel debeant, ab Episcopi ordinatione pendebit.^ 

»9. 916. Decretum de inquisitione habenda. Separationis decernendz petitio tri- 
bunali proponatur matrimoniali, quod, nisi rationes aperte insufficientes sint, ad investigandum 
super negotio procedet. Quando res in tribunalis matrimonialis sede pertractetur, aliquis ex 
judicibus in id muneris qua commissarius deputetur.* 

„S. 917, — Personalis conjugum praesentia. Inquisitionis ergo ambo conjuges per- 

sonaliter comparere tenentur. Quoad advocatos et declarationes vel asserüones ab eisdem 
prolatas ad normam G. 143, procedendum est.“ 

»S. 918. Inquisitio praevia. Primo tentandum est, an negotium ahsque probatio- 
nibus in rigore juris talibus terminari possit. Conjuges singuli examinari atque tum sibi invi- 
cem confrontari debent. Cuilibet parti assertiones alterius una post alteram ordine, quem suc- 
cessus temporis vel nexus inter causam et effectum indicat, proponendae sunt, et instandum, 
ut praecise respondeat. Si una pars ad instrumenta privata provocet, altera interroganda ve- 
nit, an eadem genuina agnoscat? Testes, quos partes nominaverint, in quantum adhiberi pos- 
sint, examinandi ac, si necessarium videatur, sibi invicem nec non conjugibus confrontandi sunt. 

»S. 219. In hae praevia inquisitione qua testes tales quoque admittantur persons, 
quarum depositiones probationem judicialem fundare non possent, apud quas antem accurata 
factorum, de quibus quaestio versatur, notitia merito supponitur.“ 

»S. 220. Commissario ad inquirendum deputato competit, personas, quarum de- 
positionibus quaestionem facti dilucidatum iri sperat, etiam, quin partes qua testes eas desi- 
gnaverint, interrogare. An conjugibus confrontari debeant, prudenti ejusdem judicio relinquitur.“ 

»S. 921. Post praeviam inquisitionem ordinanda. Protocollum de inquisitione 
praevia exceptum tribunali matrimoniali proponendum est, et quando, ad que actor provocet, 
per confessionem rei vel per instrumenta, quae omnem exceptionem excludant, extra dnbium 
jam posita sint, tribunal matrimoniale ad sententiam ferendam procedere debet. Casu opposi- 
to processus probatorius instituendus est. 

»S. 922. Reo, si postulet, petitionis ab actore scripto proposite vel actorum, in 
qui oretenus facta redacta sit, copia dimittenda et terminus statuendus, intra quem responsi- 
onem vel scripto offerat vel in acta redigendam viva voce exhibeat. Alias separationis pro- 
nuntiandz petitio ipsi praelegatur et qui ad se et conjugale vite commercium tuendum affe- 
rat, in acta redigantur.* 

»$. 923. Processus probatorius. "Testes. Admittendi sunt testes, quibus ea, contra 
quam deponunt, pars exceptiones haud obgerit, etsi aliunde qua suspecti vel inhabiles repelli 
deberent.“ 

»S. 224. Quando domicilium testium ab inquisitionis loco notabiliter distet, ad eo- 
rum examen loco, quo facilius se conferre possint, instituendum vir, quantum fieri possit, ec- 
clesiasticus deputandus est. Quodsi extra diecesis limites habitent, agendum cum Episcopo, 
cui subsunt, ut de eorum depositionibus excipiendis, quae opportet, constituat, - Testes, qui 
prope tribunalis matrimonialis sedem habitant, nunquam non apud tribunal matrimoniale exa- 
minandi sunt.* 

„$. 925. Quaestiones concipit commissarius ad inquisitionem deputatus ratione ha- 
bita punctorum interrogatoriorum, qui partes forsan obtulerunt. Quoad jusjurandum testium 
observentur normae S. 162. statutæ.“ 


»$. 926. Ad juramentum a testibus deponendum partes vocari debent; attamen 

quod non compareant, haud impedit quominus jusjurandum excipiatur. Partibus non licet exa- 
mini testium adesse, atque depositiones, antequam examen terminatum sit, publicari haud debent.“ 

»S. 997. Inquisitio per rei peritos instituenda, Rei periti, quorum consultum 
necessarium forsan sit, a commissario ad inquirendum deputato seligendi sunt; de exceptioni- 
bus eis oppositis tribunal matrimoniale decernit. Jusjurandum a rei peritis exigi debet, nisi 
juramento in munere adeundo deposito se ad veritatem in consultis dandis sancte servandum 
obstrinxerint.* 

»S. 928. Probatio plena per testes aut rei peritos efficienda. Per depositionem con- 
formem duorum testium juratorum et fide undequaque dignorum, nec non per consultum conforme 
duorum rei peritorum, qui scientiae jam documenta praestiterint et a partium studio alieni sint, 
ac respective jurati, factum, circa quod depositio vel consultum versatur, plene probatur. 

»$. 929. Adulterium probandi modus. Ut adulterium in finem separationis a 
mensa et thoro probetur, sufficiunt praesumtiones violentae. Facta vero, quibus praesumtiones 
hae innituntur, juxta normas processum in delictorum caussis attinentes probanda veniunt. 

»$. 230. Communicatio ad partes dirigenda. Protocollum examinis testium par- 
tibus vel praelegendum vel scripto communicandum est; si consultum a rei peritis datum fu- 
erii, de hujus pariter tenore instruendae sunt.* 

»$. 931. Finale conjugum examen. His peractis ambo conjuges commoneri de- 
bent, ut de testium depositionibus vel rei peritorum consultis sensus suos exponant. Si nova 
instrumenta, vel de instrumentis, que in inquisitione praevia dubiis obnoxia remanebant, novas 
probationes afferant, pars adversaria hac de re audienda est. 


»$. 932. Rei confessio. Confessio conjugis, contra quem separationis actio inten- 
tatur, plenam efficit probationem,‘ 


»$- 233. Quatenus conjugum juramentum admitti possit. An juramentum sup- 
pletorium ex parte conjugum concedendum, an juramentum litis decisivum uni eorum impo- 
nendum vel permittendum sit, a tribunali decerni debet: quo in negotio ante oculos habendum 
est, in genere jusjurandum partium tunc tantum admitti posse, si omne aliud veritatem eruen- 
di medium defecerit, et animorum exacerbationem, qualis in conjugum litibus obtinere solet, 
perjurii augere periculum.« 

»$. 934. Reo non comparente agenda. Si conjux in jus vocatus citatione fac- 
ta non compareat, juxta normam §. 145. statutam procedendum est." 


»$. 235. Quando actio propter desertionem malitiosam instituatur, absenti in prima 
statim citatione praefigatur terminus, in quo dimetiendo distantiae atque mediorum communica- 
tionis ratio prudenter habeatur. Quodsi, ubi commoretur, ignotum sit, per ephemerides publi- 


cas citari debet termino praefixo, quem tribunal matrimoniale omnibus perpensis circumstan- 
tiis constituerit,“ 


- GP ca 


»S. 936. Quatenus actoris sustentationi providendum. Quodsi actor asserat, se 
conjugale vitre consortium continuare non posse, quin salutem anime vel vitam et sanitatem 
magno exponat periculo, atque casu, quo separatio legitime pronuntiata foret, reo obligatio 
incumbat, alteri conjugi honestam procurare sustentationem, tribunal matrimoniale perpendere 
debet, an sufficientes praevie ordinationis causae prostent, quas si haberi judicatum sit, a ju- 
dice saeculari petendum est, ut actori habitationem separatam et sustentationem honestam rei 
impensis previe assignet.* 

»$. 937. Quatenus sententia Episcopo subjicienda. Episcopus, si pro casus na- 
tura necessarium duxerit, ordinabit, ut, antequam sententia feratur, tribunal matrimoniale, quae 
decernenda censeat, ipsi proponat. (S. 178.)« 

»9. 938. Quaenam in sententia exponi debeant. Quavis sententia separationem 
pronuntiante exprimendum est, an causa separationis, quatenus culpa ei insit, uni tantum vel 
ambabus partibus imputari debeat. Quodsi ex peractis eluceat, patrem vel matrem propter de- 
fectus morales non eos esse, qui jus educationis iis competens in liberorum salutem exercere 
possint, istud quoque in sententia exprimatur.“ 

»$- 939. Appellationes in caussa separationis. A decisione tribunalis matrimo- 
nialis conjux, qui ea se gravatum arbitretur, ad secundam instantiam provocare potest, Dua- 
bus sententiis conformibus latis ulteriori appellationi locus haud superest.“ 

»S. 940. Sententia de separatione a thoro et mensa pronuntiata nulla est, sia 
judice non competente lata vel actus judicii essentialis omissus fuerit, Caussa nullitatis se- 
cundum normas $. S. 187. 188. stabilitas pertractanda venit. 


»$- 241.  Quorumnam ratio habenda. Quod conjuges in vitte consortium solven- 
dum consenserint, legitimam separationis decernende causam non subministrat. Attamen for- 
malitates praeter absolute necessarias cunctae eo magis vitandae sunt, quod actibus judicialibus 
animorum exacerbatio augeri, et reconciliatio difficilior reddi soleat. Insuper famae partium et 
familiarum suarum, quantum finis ratio permittit, consulatur oportet.“ 


»$. 242. Modus separationis caussam tractandi, si rei confessio jam prostet. 
Quando una pars ad facta provocet, quæ legitimam separationis postulandae causam constituunt, 
et altera rem ita se habere haud neget, parochus animos sibi conciliare ter tentare debet. 
Conaminibus ejus effectu frustratis apud commissarium ad inquisitionem deputatum de accu- 


satione et confessione excipiatur protocollum et res tribunali matrimoniali ad decernendum 
proponatur. 


»$. 243. Procedura extraordinaria. Quodsi facta a reo non negentur, et ut fa- 
mae partium parcatur, vel ex alia gravi ratione necessarium videatur, ut negotium quam se- 
cretissime pertractetur, partes immediate tribunalis matrimonialis praesidem accedere possunt. 
Postquam iste compertum habuerit, legitimam adesse separationis causam, parochum vel pro 
re nata etiam alium sacerdotem àdmonitione trina concordiae restituendae experimentum facere 

jubeat, effectu haud subsecuto duobus tribunalis consiliariis adhibitis separationem pronuntiet, 
Tali casu, utraque parte petente, causa separationis in sententiae tenore silentio premi potest. 
Hec tamen ipsorum supplicatio protocollo de actu excipiendo inseri debet,“ 

s$. 244. Observanda circa ea, quae bona temporalia attinent. Quoad postu- 
lationes et lites circa bona temporalia versantes, quæ ex sententia in caussa quadam matrimo- 
niali lata oriuntur, partes ad judicium saeculare remittendae sunt, Si ambae unanimes petant, 
ut ea de re a tribunali matrimoniali arbitrii modo decernatur, injungendum ipsis est, ut de 
transactione, qua in hanc petitionem conspiraverint, instrumentum proponant. Minorennis ad- 
moneatur, quod ad transactionis hujus valorem patris vel tutoris consensus requiratur, Cete- 
rum in arbitrio dando leges Austriacae qua norma teneantur.“ 

»$- 245. Quando uxor de invaliditate vel separatione actionem instituens petat, 
ut marito administratio bonorum suorum adimatur, aut ut ipse ad cautionem dandam pro bonis 
suis, quae ejus in manibus versantur, adigatur, ad saeculare judicium remitti debet. 

VI. Secundæ nuptiæ vi declarationis de conjugis morte editz:» contrahendz. 

„$. 946. Quum sanctum et inviolabile sit conjugii vineulum, ad secundas nuptias 
nemo admitti potest, nisi de conjugis morte probationes afferat; quae omne prudens dubium 
penitus excludant. Ea, quae ad moralem mortis certitudinem stabiliendam tendunt, summa cum 
cautione pertracíanda, verum haud absolute rejicienda sunt, Fieri potest, ut ex rerum adjunctis 
plene probatis moralis oriatur certitudo, conjugem in vivis haud amplius agere, licet desint 
documenta vel testium depositiones mortem subsecutam jam esse confirmantes. Quodsi absentis 
cujusdam conjux talia afferat, quae rarissimum hune casum adesse valde probabile reddant, 
commonendus est, ut praevie civilem adeat magistratum, cui ampliora suppeditant factum ex- 
plorandi media et cujus est, mortis declarationem quoad effectus civiles edere,“ 

»S. 947. Quamprimum superius provinciae judicium peracta communicaverit, tri- 
bunal matrimoniale praesente matrimonii defensore dijudicabit, an conjux, cujus fata ignoran- 
tur, eo cum effectu, ut alteri parti ad novas transire nuptias liceat, mortuus censeri possit. 
Decisio ferenda nunquam non Episcopi judicio subjicienda est,“ 

»$- 948. Quoties tribunal matrimoniale certitudinis moralis, ad quam provocatur, 
fundamentum haud ita firmum esse judicet, ut ligamen conjugale morte solutum esse absque 
haesitatione teneri possit, mortis declarationi enuntiandae assensum denegabit etrationum, qui- 
bus commovetur, momenta judicio civili communicabit. Quodsi secunda et tertia instantia ec- 
clesiastica oppositam sententiam amplectantur ac eisdem assensum praebentibus supremum 
tribunal civile mortis declarationem pronuntiet, novis contrahendis nuptiis nullum obgeratur 
impedimentum.“ 

»$. 249. Quando tribunal matrimoniale censeat, nil novis ineundis nuptiis obesse, 
hos quidem sensus suos judicio provinciae superiori significet, ad conjugem tamen nullam 
dirigat communicationem, antequam mortis declaratio relate ad effectus civiles firma consistat. 

§. 250. Si ad novas transitur nuptias, parochus tam mortis declarationem a magi- 
stratu civili editam quam decisionem tribunalis matrimonialis, respective assensum, quem su- . 
perior instantia eeclesiastiea prebuit, in libro nuptiali annotare debet.“ 

»S. 251. Quodsi casus occurrat, cui in instructione hae provisum haud sit, ad 
juris communis normam pertractetur et decidatur oportet.* 


Praesentem Instruetionem, quam Celsissimus et Reverendissimus Princeps Archiepiscopus 
Vindobonensis Joseph Othmarus Rauscher exaravit, pro singulari, qua praestat, modestia nobis exhi- 
buit, ut privatum nostrum de ea judicium aperiremus. Hujusmodi benignitati respondere cupientes, 
diligentiori quo valuimus examini opus subjecimus, et pro rei veritate declaramus, nihil in eo nos in- 
venisse, quod vel Sacrorum Canonum praescripto, vel Apostolicarum Constitutionum ordinationibus, 
vel probatorum Doctorum sententiis conforme non sit. Quamobrem Opus summo labore ac sapientia 
elueubratum, merito futurum confidimus, ut in vastissimis Imperii Austriaci regionibus, ubi in usum 
fuerit inductam, sacre sque ac civili Reipubliez benevertat. 

Rom:e, die quarta Maii Anni 1853. 
Aloisius Tomassetli S. Theologiae, et Juris utriusque Doctor. 
Hannibal Capalti S. Theologiae, et Juris utriusque Doctor. 
Petrus Becks Praep. Gen. Societatis Jesu. 
Laurentius Valenzi S. Th. et J. U. Dr. 
Laurentius Nina J: U. Dr. 

Quod testimonium nU ferendum 
sib. 

Testium examen per delegatum institu- 


endum  . 
Quomodo interrogationes concipiendae 
Jusjurandum testium . f . . 
Testium examen . q : 
Quatenus testimoniis probandi vis com- 
petat : . . . . 

Investigatio per rei peritos . g .— 


Probatio super capainiito instrumento- 
o E L (m 
Jusjurandum conjugum. . : 
Praeseriptiones peculiares de matrimo- 
nio, quod propter vim metumque im- 
pugnatur . . . . . . 
De raptu . B o 
De modo procedendi i in impedimento i im- 
potentiae . 
Quaenam investigationibus ` 
agenda . 
Sententia ferenda Episcopo est subjicienda 
De iis, quae ad sententiam definitivam 
requiruntur — . . . . 
Regulae de appellationibus . ; 
Modus procedendi in superiori instantia 
Sententiam nullitas . UU 
Procedura in caussa nullitatis — . 
Convalidationis adducendae tentamen . 


ternos 


Pag. 


Sententiae definitive publieatio . 
Sententiae tenor et forma . . . 
Sententiae notificatio et communicatio . 
Sententiae definitivae effectus juridieus 
Sententiae propter impotentiam latae 
effectus . . . 
Transactio et arbitrium . 
IV. Vinculi matrimonialis per professio- 
nem religiosam solutio  . . . 
V. Separatio a thoro et mensa . 
Separatio mutuo consensu facta . : 
Separatio perpetua adulterii ergo . D 
Causae separationis temporalis decer- 
nendae .  . . 
Actio de separatione a "thoro et mensa, 
Reconciliationis procurandae tentamen « 
Commissariorum ad inquirendum denen 
fatorum constitutio . . 

Quomodo separationis decernendae pe- 
titio apud judicem proponenda . 
Decretum de inquisitione habenda . 

Personalis conjugum piietontit 


Inquisitio praevia . 
Post praeviam inquisitionem "ordinanda . 
Processus probatorius 
Testes . . . : 
Inquisitio per rei peritos instituenda . 
Probatio plena per testes aut rej peri- 
tos efficienda . : M 
Adulterium probandi modus . RS . 
Communicatio ad partes dirigenda . 
Finale conjugum examen  . . . 
Rei confessio — . 
Quatenus conjugum juramentum admitti 
possit . . . . 
Reo non comparente agenda t en 
ED. actoris sustentationi providen- 
um : . 
Quatenus sententia Episcopo. subjicienda 
Quaenam in sententia exponi debeant . 


Appellationes in caussa separationis . 
Quorumnam ratio habenda .  . 
Modus separationis caussam tractandi, 
si rei confessio jam prosteb . . 
Procedura extraordinaria — . 
Observanda circa ea, r bona tempo- 
ralia attinent . . 
VI. Secundae nuptiae vi |; declarationis de 
conjugis morte edite contrahende . 


Philura hec pro Currenda VII. reputetur. 


E Consistorio Episcopali, 


Tarnoviae die 19. Martii 1862. 


PAULUS PIKULSKI, Cancellarius 

Typis Anastasii Rusinowski 'l'arnoviae. 

